जिलास्तरीय समारोह में 200 छात्रों को मिलेंगे लेपटॉप
चूरू| नएसाल में दो जनवरी को जिलास्तरीय समारोह में जिले के 200 छात्रों को प्रथम चरण में लेपटॉप वितरण किया जाएगा। कुल 1516 छात्रों को लेपटॉप दिए जाएंगे। पहले चरण में जिलास्तरीय समारोह राजकीय गोयनका उमावि में सुबह 10 बजे होगा। डीईओ (मा) महावीरसिंह पूनिया ने बताया कि समारोह में मुख्य अतिथि चिकित्सा मंत्री राजेंद्र राठौड़ होंगे, जबकि अध्यक्षता जिला प्रमुख हरलाल सहारण करेंगे। विशिष्ठ अतिथि पर्यावरण राज्यमंत्री राजकुमार रिणवा, कलेक्टर अर्चनासिंह, तारानगर विधायक जयनारायण पूनिया, सुजानगढ़ विधायक खेमाराम मेघवाल, सभापति विजय शर्मा, भाजपा जिलाध्यक्ष डॉ. वासुदेव चावला, प्रधान ज्योति कंवर, पूर्व विधायक कमला कस्वा, पूर्व विधायक अशोक पींचा शिक्षा उपनिदेशक गायत्री प्रजापति होगी। जिलास्तरीय समारोह में वरीयता के आधार पर प्रथम चरण में 200 छात्रों को लेपटॉप दिए जाएंगे। दूसरे चरण में 4 जनवरी को चूरू तारानगर, तीसरे चरण में 5 को राजगढ़ सरदारशहर, चौथे चरण में 6 को रतनगढ़ बीदासर अंतिम चरण में 7 जनवरी को सुजानगढ़ तहसील के छात्रों को लेपटॉप वितरित किए जाएंगे।
आईडीप्रूफ लाएं छात्र : कार्यक्रमके आयोजक प्रधानाचार्य कासम अली ने बताया कि लेपटॉप प्राप्त करने के लिए पात्र छात्रों को अंतिम स्कूल का पहचान पत्र लाना होगा, जिसमें कक्षा की मूल अंकतालिका शामिल है। उन्होंने कहा कि बिना आईडी प्रूफ लेपटॉप वितरण संभव नहीं होगा।
समारोह दो जनवरी को चूरू के गोयनका स्कूल में
hin_Deva hin_Deva hin_Deva hin_Deva